
QUAESTIONES  ENNIANAE 

Ennii  versus  ex  annalium  primo,  quibus  Remi  Romulique  de  urbe  condenda  certamen 
edissertatur,  ne  nunc  quidem  ita  eduntur,  ut  critico  munere  supersedere  possit  si  quis  primario 
hoc  testimonio  recte  uti  voluerit,  ac  duae  quidem  sunt  causae  errorum  ad  hunc  usque  diem 
propagatorum:  discrepantia  codicum  tullianorum  quibus  versus  illi  traditi  sunt  haud  volgaris 
et  rerum  quas  attigit  poeta  ignorantia  editoribus,  qui  ne  Dionysium  quidem  Liviumve  aut 
Ovidium  videntur  evolvisse,  communis. 

primum  absolvamus  de  codicibus,  eorum  notitiam  halmiano  librorum  de  divinatione 
exemplo  debemus:  sunt  autem  vossiani  duo  (A  et  B),  heinsianus  (H),  vindobonensis  (V);  acce-  . 
dunt  quorundam  recentiorum  (z)  testimonia  selecta,  in  his  igitur  codicibus  Ennii  versus  ad  hunc 
modum  scripti  leguntur  (de  divinatione  1,  48,  107.  108):  itaque  Romulus  augur,  ut  a-pud 
Ennium  est,  cum,  fratre  item  augure 

curantes  magna  eum  cura  tum  cupientes 
regni  dant  operam  sinnd  auspicio  augurioque. 
in  monte  Remus  auspicio  se  devovet  atque  secundam 
solus  avem  servat:  at  Romulus  pulcher  in  alto 
5 quaerit  Aventino,  servat  genus  alte  volantum, 
certabant  urbem  Romam  Remoramne  vocarent: 
omnibus  cura  viris  uter  esset  induperator, 
expectant  veluti  consul  cum  mittere  signum 
volt:  omnes  avidi  spectant  ad  carceris  oras, 

. 10  qua  mox  emittat  pictis  e faucibus  currus. 

sic  expectabat  popidus  atque  ore  timebat 
rebus,  utri  magni  victoria  sit  data  regni, 
interea  sol  albus  recessit  in  infera  noctis, 
exin  candida  se  radiis  dedit  icta  foras  lux 
15  et  simid  ex  alto  longe  pulcheruma  praepes 

1)  curatim  H ||  3)  devovet  atque  B,  devoverat  que  (vel  — quae)  ceteri  ||  4)  avem  B,  autem  ceteri  || 

6)  rem**ne  B,  remoramneque  H |I  7)  indit  j^crator  II  8)  committere  AB2  ||  9)  rtdt  BH  ||  audi  H || 
oris  II  10)  quam  z H 11)  ore  timebant  H,  ora  tenebat  z ||  13)  in  om.  A^  ||  14)  slux  A || 

laeva  volavit  avis:  simul  aureus  exoritur  sol. 
cedunt  de  caelo  ter  quattuor  corpora  sancta 
avium  praepetibus  sese  pulchrisque  locis  dant, 
conspicit  inde  sibi  data  Romulus  esse  priora 
20  auspici, 0 regni  stabilita  scamna  solumque 

alter  igitur  e vossianis  (B)  recte  solus  dedit  illa  v.  3 devovet  atque,  v.  4 avem,  v.  16  avis 
simul  (nisi  quod  corrector  heinsiaui  ei  adstipulari  videtur);  quare  vix  dubitaveris  quin  idem, 
quod  versum  19  recte  claudit,  priora,  e fonte  puro  solus  servaverit,  at  ceterorum  propriam, 
quod  nec  metro  satis  facit  nec  sensui,  pendeat  e vitio  scripturae  haud  insolito  illo,  quo  prius 
prior,  propius  propior  solent  inter  se  permutari,  quodsi  quo  cognationis  vinculo  ei  de  quibus 
supra  dixi  codices  coniuncti  sint  quaesiveris,  omnes  quidem  ab  eodem  archetypo  eoque  satis 
perite  scripto  pendere,  verum  vossianum  illum  haud  uno  loco  inveneris  ceteris  longe  praestare, 
veluti  hic  librarius  solus  verum  servavit  in  Ciceronis  versibus  qui  extant  1,  11.  12,  v.  50, 
vitare  {vire  scripserat  prius),  ubi  vir,  viri  ceteri;  item  solus  duas  1,  41,  91,  ubi  die  ceteri; 
solus  domi  1,  43,  95,  ubi  dum  ceteri;  solus  antiquiorum  certe  librorum  inter  librarios  necesse 
est  in  versu  Ennii  2,  62,  127,  ubi  haec  esset  ceteri  praeter  erlangense  exemplum,  in  quo  idem 
fertur  legi  quod  dedit  ille,  easque  lectiones  concesseris  ita  comparatas  esse,  ut  coniectura 
restitutas  esse  omnes  non  possis  contendere,  accedit  quod  in  vocabulis  ad  normam  antiqui 
moris  scribendis  aliquotiens  pari  idem  laude  donandus  est:  veluti  fertur  oraclis,  oraclo  formas, 
quas  Ciceronis  tempore  solas  fuisse  in  usu  videntur  docti  ignorare,  solus  servasse  2,  56,  115. 
116;  item  solus  formam  genuinam,  verum  eandem  nostris  criticis  suspectam  quodannis  1,  57, 
130;  denique  aliquotiens  quom,  quoius  similia,  quod  genus  scripturae  pro  libito  nunc  fere  partim 
spernuntur  ab  editoribus  partim  foventur,  ea  est  igitur  vossiani  libri  huius  quamvis  artis  cum 
ceterorum  prole  vinculis  conexi  praestantia,  ut  quantum  quidem  quaeritando  invenerim,  princi- 
pem facile  inter  ceteros  locum  occupet,  quo  certius  mihi  videtur  esse,  Lucianum  Muellerum 
nuperum  Ennii  editorem,  cum  spreto  vossiani  testimonio  (quod  quidem  vitae  Ennii  p.  154  ne 
commemoravit  quidem)  lucretianum  vocabulum  propritim  intulerit  extremo  versui  19,  graviter 
lapsum  esse,  ad  sententiam  vocabulo  priora  comprehensam  infra  redeundum  est.  eodem  per- 
tinet quod  versu  8 cum  mittere  eiusdem  vossiani  prima  manus  et  heinsianus  codex  recte  tradi- 
dere; altera  manus  illius  et  vossianus  alter  cum  committere  substituere,  unius  quod  visum  est 
vocabuli  medelam  sectati  sunt,  quare  qui  quom  mittere  textui  inseruere  horum  librariorum 
conatui  sese  mancipantes,  archetypam  certe  formam  non  restituere,  in  ceteris  archetypi 
codicum  fide  standum  est;  de  qua  quid  iudicandum  sit,  nunc  videamus. 

avem  servandi  arte,  quo  vetere  artis  vocabulo  nostrum  consilio  bis  usum  esse  apparet 
V.  4.  5,  gemini  fratres  divini  numinis  mentem  captabant,  quam  artem  quo  tempore  exercitarint 
et  quo  loco,  primum  quaeritur,  et  de  tempore  quidem  Niebuhrii  errorem  missum  faciamus; 

16)  et  post  avis  inserunt  AHVi  ||  17)  quatuor  BHV^  ||  18)  locos  porro  praepetes  et  augures  appellant 
et  Ennnis  in  annalium  primo  dixit  ' qrraepetibus  sese  qnilcris  (sic)  loeis  dant’  GeU.  7,  6,  9 ||  19)  p>riora  B, 
propriam  ceteri  || 

qtii  cura  diem  nocteraque  utrumque  in  eo  negotio  consumpsisse  sibi  persuasit,  neque  Ennii  verba 
intellexit  neque  sollemnem  auspiciorum  morem  respexit  neque  vero  rationem  habuit  eorum 
scriptorum,  qui  ennianis  gemina  tradiderunt,  et  ex  his  quidem  Dionysius  1,  86  testis  est  avum 
gemellos  iussisse  hwd-ivov  yiadeteodai  xcoQig  aXXri%cov,  iv  aig  hmrsQot  a^iovoiv  1'dQaig, 
Ovidius  autem  Eastorum  4,  815  s.  alier,  inquit,  adit  nemorosi  saxa  Pahti,  alter  Aventinum 
mane  cacumen  adit,  sequitur  apud  Ovidium  duodecim  avium  signum  et  ita  sequitur,  ut  de 
magno  temporis  intervallo  cogitari  plane  non  possit:  id  quod  Dionysius  expressis  verbis  perse- 
cutus est  1.  s.  s. : log  de  vdg  rcQOOrixomag  edgag  eXa^ov  oXiyov  eTtiaycov  %q6vov  b "Ptof.iv- 
Xog.  . . TtQLv  xat  OTiovv  orjfieiov  &edaaod^at  7tefixpag  wg  vbv  ddeXtpbv  dyyeXovg  Tj^iov  dia- 

vayjtov  cbg  TtQozeqog  Idtbv  aloiovg  oicovovg.  atque  hi  quidem  dum  paululum  commorantur  in 
itinere,  Remo  sex  aves  apparuere;  fiez’’  ov  ttoXv  de  nuntii  eum  adeunt  Palatinumqiie  in 
montem  traducunt,  certum  est  igitur  annalium  scriptores  eos,  unde  pendent  Ovidius  Dio- 
nysiusque,  geminos  fecisse  et  avem  servantes  tempore  matutino  et  augurium  accipientes  paulo 
postquam  inierant,  servare  autem  solitos  esse  magistratus  populi  romani  postquam  nocte  silentio 
surrexerunt  sub  ipsum  orientis  solis  tempus,  testimoniis  constat  certissimis,  hunc  autem  morem 
et  pontificum  iussu  et  consuetudine  palam  pervagata  sollemnem  siquis  Ennium  dixerit  vel 
inscitia  vel  pro  libito  immutasse  atque  pessum  dedisse,  is  nescio  an  omnium,  quicumque 
religionem  hominum  romanorum  e monumentis  historiarum  noverint,  unanimi  consensu  condem- 
netur. atqui  Ennius  docet  servasse  geminos  eodem  tempore,  quod  matutinum  fuisse  neminem 
fugere  potuit;  prima  autem  luce,  dum  sol  albus  in  infera  noctis  abiret,  comparuisse  Romulo 
aves  duodecim  eodemque  temporis  momento  globum  solis  in  caelum  ascendisse. 

haec  omnia  et  inter  se  et  cum  annalium  narratione  tam  clare  consentiunt,  ut  prorsus 
certum  sit  solem  illum  album  esse  lunam,  albus  autem  sol  cum  candidae  luci  ac  deinceps  soli 
aureo  ex  adverso  comparebat,  lectori  omnis  de  illo  dubitatio  adempta  erat,  quod  contra  ubi 
albescendi  notio  omissa  candidae  lucis  oppositione  inseritur,  consentaneum  est  illam  solis 
orientis  radios  significare,  rectissime  ita  indicabat  Merula  neque  quicqam  effecere  vel  Bergkius 
programmate  halensi  a.  1860  (quod  inter  Opuscula  nunc  legitur  1,  235  ss.)  vel  qui  caeco  con- 
silio in  eius  partem  concesserunt,  cum  simpliciter  negarunt  posse  lunam  dici  solem  album, 
et  vide  mihi  quo  isti  delapsi  sint  cum  versum  13  traiecerint  post  v.  2.  fratres  igitur  gemini 
auspiciorum  negotio  intenti  sunt  post  solis  occasum  in  eoque  desudarint  oportet  ab  occaso  sole 
ad  orientem,  at  enim  post  mediam  noctem  ad  hoc  negotium  exequenduin  surrexisse  silentio 
magistratus  populi  romani,  ut  supra  dixi,  ea  ipsa  testimonia  eaque  in  vulgus  nota  adstruunt 
quibus  usus  est  Bergkius  Yarronis  apud  Gellium  3,  2,  10  et  apud  Yerrium  Flaccum  Festi 
p.  348.  quodsi  quis  ante  mediam  noctem,  hoc  est  post  solis  occasum,  surrexisset  auspiciumque 
deinceps  oriente  sole  accepisset,  ne  eodem  quidem  die  ritum  auspicandi  consummasset,  quod 
vitio  futurum  fuisse  consentaneum  est.  ac  nequis  eorum  decretis,  qui  Bergkii  iudicium  calculo 
suo  comprobavere,  in  errorem  inducatur,  ipsius  verba  adscribam  Op.  1,  140:  'Romulus  et  Remus, 
ut  certamen  de  summa  re  componerent,  nocturno  tempore  tabernacula  capiunt’  (immo  dant 
operam  simul  auspicio  augurioque  iani  ante  solis  occasum,  dein,  postquam  sol  albus  recessit  in 

infera  noctis,  amplius  operam  dant  ad  orientem  solem);  'hi  dum  aves  servant,  civium  animi 
expectatione  suspensi  sunt,  Eoniulus  autem,  ubi  primum  sol  exoritur,  duodecim  vultures  con- 
spexit laetusque  imperio  potitur.’  et  ad  firmandas  id  genus  ineptias  continuo  addidit  confictam 
audacter  secundi  versus  interpretationem  eiusmodi:  nihil  aliud  esse  illud  dant  operam  e.  q.  s. 
'quam  cogitavisse  eos  urbem  auspicato  condere  et  omnia  rite  praeparavisse,  quemadmodum 
Cicero  de  rep.  2,  3,  5 de  ipso  Romulo:  qua  gloria  -parta  urhem  auspicato  condere  et  firmare 
dicitur  primum  cogitavisse  rem  publicam.''  quasi  vero  haec  cogitatio  et  illa  operatio  eadem 
sit!  quod  addit  idem,  potuisse  a librariis  versum  traici  in  locum  alienum  id  nec  eget 
demonstratione  neque  facit  ad  commendandam  hanc  traiectionem,  quae  sensum  omnem  aufert. 

sed  longe  impeditior  altera  est  quaestio  quae  est  de  loco  augurii,  ad  cuius  solutionem 
tentandam  priusquam  accedam,  ipsius  augurii  ratio  accuratius  enucleanda  est.  in  ipso  igitur 
orientis  solis  momento,  de  quo  optime  exposuit  Nissenus  Templi  p.  168  s.,  comparent  aves 
duodecim : nulla  Remo  comparuisse  dicitur,  neque  facile  suspicere  in  eis  quae  versum  20  seque- 
bantur signi  a Remo  observati  mentionem  esse  iniectam.  quanquam  quis  spondeat  non  dictum 
esse  emn  obvervasse  easdem  aves  post  Romulum?  sed  ea  observatione  nil  mutabatur  de 
victoria  fratris,  iam  si  annalium  narrationem  de  hac  quoque  re  comparaveris,  invenies  in  eis 
omnibus  longe  aliter  rem  esse  informatam,  ac  Dionysius  quidem  1,  86  Liviusque  1,  6 s. 
priores  Remo  aves,  sed  easdem  numero  minore  visas  esse,  maiore  quo  victoriam  reportarit 
deinceps  Romulo,  sex  illi  vultures  huic  duodecim,  concorditer  tradunt,  quae  cum  his  fabulis 
coniunxere,  Remum  ludibrio  habitum  esse  a Romulo,  rixam  exortam  esse  inter  utriusque  fratris 
adseclas  in  eaque  occubuisse  Remum,  eis  nec  additur  quicquam  rei  summae  nec  demitur,  tertius 
eiusdem  aetatis  testis  Ovidius  an  prorsus  eadem  acceperit,  licet  dubitare,  nam  cum  Fastorum 
5,  150  s.  de  saxo  aventinensi  haec  dicit; 

huic  Remus  institer^at  frustra,  quo  tempore  fratri 

prima  Palatinae  signa  dedistis  aves 

sane  incertum  est  utrum  ille  iii  Aventino  nulla  omnino  acceperit  signa,  an  acceperit  debilia, 
sed  is  est  in  hac  geminorum  fabula  augustae  aetatis  testium  consensus,  ut  alterum  hoc  longe 
sit  probabilius,  sed  hunc  annalium  a poesi  enniana  dissensum  ne  insto  maiorem  esse  censeas, 
reputes  velim  contentionem  fratrum  etiam  in  annalibus  dici  inde  profectam  esse,  quod  teste 
Dionysio  1,  86  avus  eos  ad  hanc  legem  dimicare  iusserit:  OTCOxtQO)  d'av  o\  OQvi&sg  rcgovegcp 
XQEixxovg  yevcovxaL,  tovtov  aqxeiv  zi\g  drtoivlag,  quo  facto  Remus  traductus  in  montem  Pala- 
tinum fide  optima  e Romulo  quaesivit  ovoxivag  oicovovg  Ydot  TtqoxeQog  (hoc  enim  ex  chisiano 
exemplo  Kiesslingius  siio  iure  recepit,  nqoxeqov  ceterorum  nihili  est),  ambiguitas  igitur  legis 
illius,  quae  septimi  saeculi  argutiis  procusa  est,  apta  est  ex  simplici  antiquiorum  scriptorum 
testimonio,  victoriam  ei  fuisse  decretam  cui  priori  avium  earumque  duodecim  signum  obve- 
nisset. et  hi  quidem  soli  visi  sunt  rem  decidere  etiam  ipsis  saeculi  septimi  auguribus  Messallae 
(apud  Gellium  13,  14,  5)  et  Yettio  (apud  Censorinum  17,  5).  vultures  sex  qui  Remo  priores 
visos  esse  finxerunt,  ei  profecti  sunt  a nomine  reniorum  avium  quae  acturum  aliquid  remo- 

rari  compellunt  (Fest.  epit.  p.  276).  apparet  autem  stetisse  ab  illorum  testium  parte  Ennium 
poetam,  apparetque  clarissime  quam  apte  is  dixerit: 

conspicit  inde  sibi  data  Romulus  esse  priora 

auspicio  regni  stabilita  scamna  solumque 

priora  enim  ipsi  fundamenta  regni  iacta  esse  significavit,  quippe  qui  prior  avium  duodecim 
signum  animadvertisset:  priora  autem  illud  codicem  vossianum  alterum  solum  cum  aliis  haud 
paucis  vidimus  ex  archetypo  libro  salvum  servasse,  nauci  esse  quod  ceteros  occupavit  propriam 
supra  demonstravi, 

a ratione  augurii  ad  locum  transimus,  rursus  Ennium  suspicamur  certe  ab  annalium 
recentium  argutiis  immunem  esse,  in  quibus  omnibus  legebatur  Palatinum  Eomulo,  Aventinum 
Eemo  sedem  captandi  augurii  fuisse:  nempe  avito  illis  decreto  obsecutis,  ut  ytoqig  allyikoyv  sv 
aig  IxdrcQot  aigLovoiv  edqaig  augurio  operam  darent  (ita  Dionysius  1,  86  similiterque  Plutarchus 
Eom.  9).  sed  tamen  erunt  qui  vereantur,  ne  hanc  locorum  distributionem  , iniuria  generi  argu- 
tiarum adscribamus.  nam  non  solum  annalium  eam  scriptores  prodidere,  verum  qirod  maius 
est  disciplinae  auguralis  interpretes,  causam  enim  Aventini  montis  a pomerio  urbis  exclusi 
Messalla  augur  consul  a.  701  (apud  Gellium  1.  s.  s.)  scripsit  eam  quod  in  eo  monte  Remus 
urbis  co7idendae  gratia  auspicaverit  avesque  insitas  habuerit  superatusque  in  auspicio  a Romulo 
sit.  accedit  quod  auguris  Eomuli  memoriam  Palatino  adsignatam  esse  decretis  conlegii  ponti- 
ficum augivratorium  regionis  decimae  (de  quo  vide  quae  dixi  Topographiae  2,  512)  et  lituus 
Eomuli  in  palatina  saliorum  curia  repositus  demonstrant,  gravissima  haec  dixeris  esse  argu- 
menta quibus  palatinum  Eomuli  augurium  longe  et  sinceriore  e fonte  et  antiquiore  annalibus 
Ennii  provenire  constet,  quod  si  esset,  plane  desperandum  foret  de  loci  enniani  explicatione, 
verum  hanc  totam  augurum  pontificumque  saeculi  septimi  octavique  doctrinam  ab  eorundem  scri- 
ptorum narrationibus  pendere,  unde  Dionysius  Liviusque  et  Ovidius  sua  deprompserunt,  non 
solum  suspicionibus  vanis  coniectamur  verum  praeclaro  nisi  contendimus  testimonio,  nam 
Censorinus  diei  natalis  17,  14  quid  apud  Varronem,  ait,  legerim  non  tacebo,  qui  libro  antiqui- 
tatum duoetvicensimo  ait  fuisse  Vettium  Romae  in  augurio  non  ignobilem,  ingenio 
magno,  cuivis  docto  in  disceptando  parem:  eum  se  audisse  dicentem,  si  ita  esset,  ut  traderent 
historici  de  Romuli  tirbis  condendae  auguriis  ac  duodecim  vulturis,  quoniam  CXX  annos 
incolumis  praeterisset  popidus  romanus,  ad  mille  et  ducentos  perventurum,  non  pugnat  igitur 
Ennius  cum  fama  pervetere,  verum  solus  eiusdem  habendus  est  testis  superstes,  nam  quod 
ultimus  reliquiarum  eius  editor  sibi  visus  est  detexisse  eandem  fabulam  in  Naevii  bello  poenico 
— scilicet  Aventinum  is  ab  avibus,  quod  eo  se  ab  Tiberi  ferrent  aves,  dictum  putabat  teste 
Yarrone  5,43  — quam  debili  usus  sit  argumento  neminem  latet;  denique  quod  Eomulus  captato 
augurio  hastam  de  Aventino  in  Palatinum  iecit  (ita  Servius  Aen.  3,  46 : ceteros  testes  v.  apud 
Schweglerum  1,  395  adn.  26),.  utrum  propterea  confictum  sit  quod  in  Aventino  'ille  augurium 
captarit  necne,  prorsus  incertum  est.  — sed  fuere  qui  Ennii  testimonium  tam  absonum  et  ab 
omni  parte  incredibile  esse  putarent,  ut  critico  cultro  resecandum  curarent,  cum  praesertim 


tullianorum  codicum  vitia  ad  medicinam  adhibendam  invitarent,  ac  sane  vitiosa  sunt  haec  quae 
in  codicibus  extant  omnibus: 

in  monte  Remus  auspicio  se  devovet  atque  secundam 
solus  avem  servat:  at  Romulus  pulcher  in  alto 
quaerit  Aventino,  servat  genus  alte  volantum. 

expulsis  igitur  quae  metrum  turbare  videbantur  illis  in  monte  Ciceronis  editores  veteres  scri- 
psere hic  (vel  hinc)  Remus  e.  q.  s.,  at  Ennii  paenultimus  editor  expulsis  eisdem  mancum  reliquit 
versum  horum  primum  statuitque  versum  integrum  ante  eum  excidisse,  hoc  quoque  ultimus 
editor  ut  alia  multa  de  illo  traxit,  quem  idem  plane  nihil  in  instaurandis  his  reliquiis  praesti- 
tisse proclamavit,  nisi  quod  lacunam  paulo  commodius  posse  circumscribi  sibi  visus  est,  si 
tradita  verba  cum  coniectura  vetere  contaminaret,  scripsit  igitur 
hinc  in  monte  Remus  ^ ^ ^ ^ 

— ^ V,  auspicio  se  devovet  e.  q.  s. 

quod  duplicem  lacunam  statuendi  artificium,  dum  aliae  evadendi  viae  patent,  vel  duo  probabunt 
vel  nemo,  ego  uno  vocabulo  expulso  sic  scripserim: 

in  monte  Remus  auspicio  se  devovet  atque 
solus  avem  servat:  at  Romulus  pulcher  in  alto 
quaerit  Aventino  e.  q.  s. 

quod  ut  statuam,  primum  hoc  me  movet  quod  quid  possit  excidisse,  plane  non  adsequor,  deinde 
quod  avem  secundam  servare  parum  apte  dictum  mihi  videtur,  nam  qui  servat  avem  non  servat 
secundam,  verum  . qualiscumque  intra  templi  fines  advolaverit,  neque  longam  ablativi  ultimam 
puto  quemquam  ofl:ensuram  esse,  cum  praesertim  in  arsi  compareat.  hoc  solum  negotium 
facessere  largior  quod  Aventino  mons  opponitur  omisso  nomine,  verum  crediderim  montem 
eum,  in  quo  postmodo  urbs  romulea  condita  est,  potuisse  montis  vocabulo  significari  eique 
altum  Aventinum,  quem  inter  pagos  montibus  urbis  Komae  circum  iacentes  fuisse  notum  est,  apte 
opponi,  quodsi  quis  hoc  nolit  admittere,  unicum  erit  remedium  quod  placuit  editori  paenultimo, 
ut  illa  in  monte  resecentur  tanquam  laceri  archetypi  supplementum  a lectore  vetere  adscriptum. 
verum  utut  est:  confiteamur  oportet  libere  ennianam  permutatarum  sedium  rationem  non  solum 
singularem  esse  verum  prorsus  carere  certa  explicandi  ratione. 

cetera  omnia  ego  equidem  in  codicibus  tullianis  recte  tradita  esse  existimo,  sed  manum 
de  tabula:  hoc  mihi  maxime  agitandum  sumpsi  ut  ne  amplius  inperite  de  horum  codicum  fide 
indicaretur  neve  historiarum  memoria  insto  longius  ab  annalibus  Ennii  arceretur. 


Datum  Regimontii  m.  Decembri  a.  1884. 

